# name
Una vacuna per combatre l'addicció a l'heroïna

# metadata.dc.description.abstract[].value
L' addicció a substàncies estupefaents és un problema de salut individual i social d'abast mundial. Afecta persones de totes les edats i condicions, i s'acostuma a iniciar a l'adolescència. Hi ha substàncies il·legals, com la cocaïna, l'heroïna i altres opiacis, i n'hi ha de 'legals', com les farmacològiques que algunes persones consumeixen en excés. És un tema complex, amb implicacions socials, culturals i biològiques. De fet, el cervell és procliu a les addiccions. Totes les substàncies que generen addicció ho fan perquè estimulen els circuits de recompensa del cervell i provoquen sensació de plaer, malgrat malmetin la salut i perjudiquin la qualitat de vida. Una de les diverses estratègies de prevenció i tractament que s'estan assajant són les vacunes que eviten que aquestes substàncies arribin al cervell. Les investigadores Margaret Olson i Kim Janda, de The Scripps Research Institute de La Jolla, a Califòrnia, estan assajant una vacuna contra l'heroïna. Segons publiquen a la revista EMBO Reports, els resultats que han obtingut són molt esperançadors i es podrien extrapolar a altres substàncies estupefaents, tot i que encara queden alguns problemes tècnics per resoldre i, també, algunes reticències socials i econòmiques.

# metadata.dc.rights[].value
(c) Edició de Premsa Periòdica Ara, 2018

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Una vacuna per combatre l'addicció a l'heroïna